《和九华观见怀贡院八韵》
唐代·权德舆

上巳好风景，仙家足芳菲。地殊兰亭会，人似山阴归。

丹灶缀珠掩，白云岩径微。真宫集女士，虚室涵春辉。

拘限心杳杳，欢言望依依。滞兹文墨职，坐与琴觞违。

丽曲涤烦虚，幽缄发清机。支颐一吟想，恨不双翻飞。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。